L 45/1412
BG
Официален вестник на Европейския съюз
24.2.2022 г.
КОМИСИЯ ПИЛОТНИ ПРОЕКТИ
ГЛАВА PP 02 — ЕВРОПЕЙСКИ СТРАТЕГИЧЕСКИ ИНВЕСТИЦИИ (продължение) PP 02 21
(продължение)
PP 02 21 03
(продължение) Същевременно доставчиците, по-специално европейски МСП и стартиращи предприятия, които предлагат авангардни технологии или иновативни решения, съобразени с околната среда, ще получат признание като доверени партньори в предоставянето на съвременни цифрови решения за обществените услуги.
Проектът следва да бъде разработен, като се използват най-новите налични стандарти за проектиране на услуги и в диалог с широк кръг от заинтересовани страни, включително публични органи и МСП от целия Съюз.
Това би подкрепило модернизирането на публичните администрации в целия Съюз чрез засилване на усилията за постигане на екологичен преход в Европа чрез по-ефективно приемане на иновативни решения.
Това е също така важен инструмент за ангажиране на гражданите на Съюза.
Тази инициатива има за цел също така да подкрепи целта на Комисията за стимулиране на цифровата трансформация, която ще бъде от полза за всички, включително гражданите и предприятията.
Ако бъде изпълнен изцяло, проектът ще има положителен принос за постигането на следните цели на Съюза: а) стратегията в областта на цифровите технологии, б) новата стратегия за МСП, в) стратегията за промишлената политика, и г) Европейския зелен пакт.
Тази инициатива също така дава важен принос за новия План за действие за електронно управление, по отношение на който вече са в ход подготвителни работи, и е като отговор на нарастващите цифрови нужди.
Иновативната платформа GovTech и решенията, предоставени от икономически ефективни и екологосъобразни предприятия, ще допринесат допълнително за икономическото възстановяване на Съюза, което е от решаващо значение за реалността след COVID-19.
Пилотният проект ще постигне своите цели чрез съчетаване на дейности „отгоре надолу“, дейности „отдолу нагоре“ и преки проучвания на мненията на гражданите.
Дейности „отгоре надолу“: Това действие има за цел да взаимодейства с публичната администрация в рамките на изготвяне на прогнози, за да се насърчи привеждането в съответствие на техните стратегии и пътните карти за изпълнение на цифровите решения.
По този начин проектът ще подкрепи рационализирането на обществените услуги и ще допринесе за устойчивия преход на Европа.
Подходът за изграждане на сценарии, в съчетание с обмена на успешни примери, ще бъде използван за разкриване на динамиката на една бързо развиваща се екосистема.
В него също така следва да се посочи къде използването и съвместното снабдяване с цифрови решения от страна на публичните администрации могат да създадат нови възможности за МСП и стартиращите предприятия.
Този анализ ще подкрепи усилията за използване на цифрови решения в публичната администрация за постигане на стратегическите цели на Съюза, включително борбата с изменението на климата и насърчаването на цифровия преход.
Дейности „отдолу нагоре“: Това действие има за цел да се обвърже с бързо нарастващата екосистема на GovTech с цел събиране на идеи, които помагат на публичните администрации да приемат цифрови решения.
То ще подкрепи разработването или използването на обща платформа за събиране на предизвикателства и предоставяне на възможност на други публични администрации да допринасят или да участват в консорциум, ангажиран в решаването на конкретно предизвикателство и черпещ решения директно от доставчиците.
По време на пилотната фаза действието следва да се съсредоточи върху идеи в подкрепа на една или повече от целите на ЕС, както е посочено в стратегическите документи, представени от Комисията през 2020 г.
Например: Предизвикателството, свързано с иновациите в областта на цифровите технологии (Digital Innovation Challenge), чието начало беше поставено с пилотния проект „Повторно използване на цифровите стандарти в подкрепа на сектора на МСП“ и одобрено в рамките на бюджета за 2019 г., може да се използва като източник на вдъхновение предвид факта, че този формат се оказа успешен чрез включване на широка екосистема от действащи лица и събирането на новаторски идеи (*).